Source: http://www.ulpianus.sk/blog/namiesto-pondelkovej-porady-prehlad-18.-24.-jun-2018/
Timestamp: 2018-09-20 04:20:05+00:00
Document Index: 4000221

Matched Legal Cases: ['§ 28', '§ 38', 'čl. 1', 'čl. 12', 'čl. 20', 'čl. 46', 'čl. 6', 'čl. 14', 'čl. 1']

Namiesto pondelkovej porady (prehľad 18. - 24. jún 2018) | Ulpianus - interaktívne právnické komentáre
V Zbierke zákonov bol v ostatnom týždni pod číslom 177/2018 publikovaný zákon o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii).
Väčšina zákonov je skôr „o“ niečom, ako "proti" niečomu. Tak je to vlastne aj v tomto prípade, pretože celý názov zákona, inak veľmi krkolomný, hovorí o opatreniach na znižovanie administratívnej záťaže, čo je slušným označením byrokracie. Skrátený, zátvorkový názov už brojí proti nej.
Slovkom proti v názve právneho predpisu zákonodarca dáva najavo, že ide bojovať s nejakým negatívnym spoločenským javom. Z každej strany počúvame o pozitívnom myslení; možno by aj zákony mali mať niečo ako pozitívny marketing a názov by mal obsahovať slovko za (zákon za lepšie organizovanú verejnú správu) – prispelo by to k ich lepšej aplikácii?
Nový zákon je tiež kanibalizačný. Keďže administratívnu zaťaž vytvára samotný zákonodarca v kooperácii so štatným aparatom, ide okliešťovať sám seba. Ako vyplýva z dôvodovej správy, dokonca za to štát aj zaplatí - zo štátneho rozpočtu vypadnú určité prijmy a pribudnú výdavky súvisiace s uplatnením zákona. Nuž, pri dobrom úmysle sa na náklady nehľadí! Ten dobrý umysel je vysvetlený takto: "Hlavným dôvodom navrhovanej právnej úpravy je snaha o odbúranie administratívnej záťaže fyzických osôb a právnických osôb, nakoľko je neúčelné, aby orgány verejnej moci požadovali preukazovanie skutočností uvedených v dokladaných listinných výpisoch príslušných registrov, ak si tieto skutočnosti vedia samé preveriť prostredníctvom informačných systémov verejnej správy alebo sú im známe z ich úradnej činnosti . Ide o prvý krok z celého radu opatrení tzv. princípu „jedenkrát a dosť“, ktoré úrad pripravuje a bude postupne rozširovať o ďalšie údaje a skutočnosti, ktoré už občania nebudú povinní štátu dokladovať v listinnej podobe.
Zákon proti byrokracii je neuveriteľne krátky - obsahuje iba jeden paragraf o šiestich odsekoch!!! Aký jednoduchý je boj s byrokraciou, stačí len pár slov... Finta je v tom, že predpis obsahuje ďalších 167 článkov, t.j. 167 novelizácii rôznych právnych predpisov, do ktorých sa dostali chápadlá byrokracie.
Komu spôsobí nový zákon najväčšiu radosť? Nám, občanom. Mali by sme sa tešiť, že naša krajina dokáže modernizovať svoje spravovanie a na úradoch by sme mali byť menej zaťažovaní papierovačkami. Ak to chápeme správne, nebude potrebné so sebou vláčiť rôzne výpisy a listiny, pretože úradník, s ktorým budeme komunikovať bude všetko vedieť z jemu dostupného informačného systému.
Tak nech boj proti byrokracii víťazí!
Dnes veľa, z každej oblasti a takmer každý možný akt, ktorý sa v Zbierke zákonov publikuje.
18. jún 2018 168/2018 Z. z.
Oznámenie Národnej banky Slovenska o vydaní opatrenia z 29. mája 2018 č. 6/2018, ktorým sa dopĺňa opatrenie Národnej banky Slovenska č. 10/2017, ktorým sa ustanovujú podrobnosti o posúdení schopnosti spotrebiteľa splácať spotrebiteľský úver
18. jún 2018 169/2018 Z. z.
Oznámenie Národnej banky Slovenska o vydaní opatrenia opatrenie z 29. mája 2018 č. 7/2018, ktorým sa mení a dopĺňa opatrenie Národnej banky Slovenska č. 10/2016, ktorým sa ustanovujú podrobnosti o posúdení schopnosti spotrebiteľa splácať úver na bývanie
19. jún 2018 170/2018 Z. z.
19. jún 2018 171/2018 Z. z.
Zákon, ktorým sa mení a dopĺňa zákon č. 463/2003 Z. z. o vojnových veteránoch a o doplnení zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov v znení neskorších predpisov
19. jún 2018 172/2018 Z. z.
19. jún 2018 173/2018 Z. z.
19. jún 2018 174/2018 Z. z.
21. jún 2018 175/2018 Z. z.
Nález Ústavného súdu Slovenskej republiky vo veci ustanovenia § 28a a § 38ab zákona č. 657/2004 Z. z. o tepelnej energetike v znení zákona č. 439/2015 Z. z. nie sú v súlade s čl. 1 ods. 1, čl. 12 ods. 2, čl. 20 ods. 1 a čl. 46 ods. 1 Ústavy Slovenskej republiky, čl. 6 ods. 1 a čl. 14 Dohovoru o ochrane ľudských práv a základných slobôd a čl. 1 Dodatkového protokolu k Dohovoru o ochrane ľudských práv a základných slobôd
21. jún 2018 176/2018 Z. z.
Oznámenie o oprave chyby vo vyhláške Ministerstva školstva, vedy, výskumu a športu Slovenskej republiky č. 142/2018 Z. z., ktorou sa mení a dopĺňa vyhláška Ministerstva školstva Slovenskej republiky č. 318/2008 Z. z. o ukončovaní štúdia na stredných školách v znení neskorších predpisov
22. jún 2018 177/2018 Z. z.
Zákon o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii)
22. jún 2018 178/2018 Z. z.
22. jún 2018 179/2018 Z. z.
Oznámenie Ministerstva zahraničných vecí a európskych záležitostí Slovenskej republiky o podpísaní Programu spolupráce medzi Ministerstvom kultúry Slovenskej republiky a Ministerstvom kultúry Ruskej federácie na roky 2018 – 2022
22. jún 2018 180/2018 Z. z.
Oznámenie Ministerstva zahraničných vecí a európskych záležitostí Slovenskej republiky o prijatí zmien Vykonávacieho predpisu k Zmluve o patentovej spolupráci (oznámenie č. 296/1991 Zb.) v znení neskorších zmien
22. jún 2018 181/2018 Z. z.
Oznámenie Národnej banky Slovenska o vydaní strieborných zberateľských euromincí v nominálnej hodnote 10 eur s tematikou nenásilného spontánneho odporu občanov proti vstupu vojsk Varšavskej zmluvy v auguste 1968
22. jún 2018 182/2018 Z. z.
Oznámenie Národnej banky Slovenska o vydaní opatrenia z 29. mája 2018 č. 8/2018, ktorým sa ustanovuje vzor dokumentu o dôležitých zmluvných podmienkach uzatváranej poistnej zmluvy
Triezvy pohľad na GDPR na jinepravo.cz: GDPR - Quo vadis, EU?
Epravo.sk s príspevkom k úprave postavenia štatutárnych orgánov obchodných spoločností: Využitie inštitútov pracovného práva v zmluve o výkone funkcie štatutárneho orgánu obchodnej spoločnosti